ΓΡΑΠΤΗ ΕΡΩΤΗΣΗ P-2673/01

υποβολή: Anna Karamanou (PSE) προς την Επιτροπή

(24 Σεπτεμβρίου 2001)

Θέμα: Μέτρα προστασίας των μουσουλμάνων της ΕΕ από εκδηλώσεις ρατσιστικής βίας

Με αφορμή το τραγικό γεγονός της τρομοκρατικής επίθεσης στις Η.Π.Α, στις 11 Σεπτεμβρίου 2001, έχουν εκδηλωθεί στην επικράτεια της Ευρωπαϊκής Ένωσης τάσεις δαιμονοποίησης των αραβικών και μουσουλμανικών πληθυσμών, που διαμένουν στην Ευρωπαϊκή Ένωση. Ήδη μόνο στη Μεγάλη Βρετανία έχουν καταγραφεί σωρεία επεισοδίων, όπως η βάναυση επίθεση κατά 19χρονης μουσουλμάνας και ενός οδηγού ταξί με καταγωγή από το Αφγανιστάν, ο οποίος πλέον αντιμετωπίζει μόνιμο πρόβλημα αναπηρίας.

Τι προληπτικά μέτρα σκοπεύει να λάβει η Επιτροπή για την προστασία των συγκεκριμένων ομάδων πολιτών, σεβόμενη τη θρησκευτική και πολιτισμική τους ταυτότητα και ειδικότερα πως σκέφτεται να ευαισθητοποιήσει την κοινή γνώμη με στόχο την αποφυγή κρουσμάτων ρατσιστικής βίας και κοινωνικού αποκλεισμού εις βάρος των 20 εκατομμυρίων μουσουλμάνων που ζουν στην Ε.Ε·

Απάντηση της κας Διαμαντοπούλου εξ ονόματος της Επιτροπής

(24 Οκτωβρίου 2001)

Κατά την έκτακτη συνεδρίαση του Ευρωπαϊκού Συμβουλίου στις 21 Σεπτεμβρίου 2001, το οποίο συνήλθε για να αναλύσει τη διεθνή κατάσταση μετά τις τρομοκρατικές επιθέσεις στις Ηνωμένες Πολιτείες και για να δώση την απαραίτητη ώθηση στη δράση της Ευρωπαϊκής Ένωσης,πογραμμίσθηκε ότι η Ευρωπαϊκή Ένωση απορρίπτει κατηγορηματικά κάθε ταύτιση των ομάδων φανατικών τρομοκρατών με τον αραβικό και μουσουλμανικό κόσμο. Η Επιτροπή συμμερίζεται πλήρως αυτή την άποψη.

Η Επιτροπή καταδικάζει κάθε μορφή ρατσιστικής και ξενόφοβης βίας. Η Επιτροπή είναι άκρως ανήσυχη όσον αφορά την αύξηση των ρατσιστικών επιθέσεων κατά μουσουλμάνων και προσώπων αραβικής και νοτιοασιατικής καταγωγής σε ορισμένα κράτη μέλη, κατόπιν των πρόσφατων τρομοκρατικών φρικαλεοτήτων στις ΗΠΑ.

Το κοινοτικό πρόγραμμα δράσης για την καταπολέμηση των διακρίσεων(1), αποσκοπεί στην προώθηση μέτρων για την καταπολέμηση κάθε μορφής άμεσης ή έμμεσης, μονής ή πολλαπλής διάκρισης, βασισμένης στη φυλετική ή εθνική καταγωγή, τη θρησκεία ή τις πεποιθήσεις, την ανικανότητα, την ηλικία ή το σεξουαλικό προσανατολισμό. Εντός των ορίων των εξουσιών της Κοινότητας, το πρόγραμμαποστηρίζει και συμπληρώνει τις προσπάθειες που έγιναν σε κοινοτικό επίπεδο και στα κράτη μέλη για την ενθάρρυνση μέτρων πρόληψης και καταπολέμησης των διακρίσεων. Ένας από τους στόχους του είναι να προάγει και να διαδώσει τις αξίες και τις μεθόδους πρακτικής στις οποίες βασίζεται η καταπολέμηση των διακρίσεων, ακόμη και μέσω δραστηριοτήτων αύξησης της ευαισθησίας. Η Επιτροπή θα διερευνήσει με τα κράτη μέλη τις δυνατότητες εφαρμογής του προγράμματος για τηνποστήριξη εθνικών πρωτοβουλιών για την πρόληψη του στιγματισμού ορισμένων εθνοτικών και θρησκευτικών ομάδων.

Η αρμοδιότητα για την παρακολούθηση των ρατσιστικών και ξενόφοβων περιστατικών ανήκει στο Ευρωπαϊκό Κέντρο Παρακολούθησης του Ρατσισμού και της Ξενοφοβίας που εδρεύει στη Βιέννη. Η δράση που έχει αναλάβει η Επιτροπή συνίσταται στη στενή σύνδεση με το Κέντρο Παρακολούθησης όσον αφορά ένα αίτημα για τη συγκέντρωση ειδικά σε κάθε εμφανή αύξηση ρατσισμού και ξενοφοβίας με αφορμή τις τρομοκρατικές επιθέσεις και, εφόσον είναι δυνατό, για τον προσδιορισμό καλών μεθόδων πρακτικής για τον περιορισμό κάθε παρεπόμενου αποτελέσματος.

(1) Απόφαση του Συμβουλίου 2000/750/ΕΚ της 27ης Νοεμβρίου 2000 ΕΕ L 303 της 2.12.2000.